CELEX: 32006D0350
Language: et
Date: 2006-04-28 00:00:00
Title: 2006/350/EÜ: Komisjoni otsus,  28. aprill 2006 , millega määratakse kindlaks metüülbromiidi kogused, mida lubatakse kasutada kriitilistes olukordades ühenduses  2006. aasta 1. jaanuarist  kuni  31. detsembrini  vastavalt määrusele (EÜ) nr 2037/2000 osoonikihti kahandavate ainete kohta  (teatavaks tehtud numbri K(2006) 1244 all)

18.5.2006   
            
            
               ET
            
            
               Euroopa Liidu Teataja
            
            
               L 130/29
            
         
      KOMISJONI OTSUS,
   28. aprill 2006,
   millega määratakse kindlaks metüülbromiidi kogused, mida lubatakse kasutada kriitilistes olukordades ühenduses 2006. aasta 1. jaanuarist kuni 31. detsembrini vastavalt määrusele (EÜ) nr 2037/2000 osoonikihti kahandavate ainete kohta
   (teatavaks tehtud numbri K(2006) 1244 all)
   (Ainult hispaania-, hollandi-, inglis-, itaalia-, prantsus-, poola- ja portugalikeelne tekst on autentsed)
   (2006/350/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, (1) eriti selle artikli 3 lõike 2 punkti ii,
   ning arvestades järgmist:
   
               (1)
            
            
               Määruse (EÜ) nr 2037/2000 artikli 3 lõike 2 punkti i alapunkti d ja artikli 4 lõike 2 punkti i alapunktiga d keelatakse metüülbromiidi tootmine, import ja turuleviimine mis tahes kasutuseks pärast 2004. aasta 31. detsembrit, välja arvatud muu hulgas (2) kriitilisel otstarbel kasutamine vastavalt artikli 3 lõike 2 punktile ii ning Montreali protokolli osapoolte otsuses IX/6 sätestatud kriteeriumidele ning kõigile muudele osapoolte kokkulepitud asjakohastele kriteeriumidele. Erandid kriitilisel otstarbel kasutamiseks on mõeldud piiratud kitsendustena, et võimaldada lühikest perioodi alternatiivide vastuvõtmiseks.
            
         
               (2)
            
            
               Otsuses IX/6 on sätestatud, et metüülbromiidi tuleks kvalifitseerida kriitiliseks ainult juhul, kui taotleja teeb kindlaks, et metüülbromiidi kättesaadavuse puudumine selleks konkreetseks kasutuseks põhjustaks märkimisväärse turu lõhenemise ning et kasutajal puuduvad tehniliselt ja majanduslikult teostatavad alternatiivid või aseained, mis oleksid keskkonna ja tervise seisukohalt vastuvõetavad ning oleksid sobivad põllusaagile ja nimetatud olukorrale. Veelgi enam, metüülbromiidi tootmine ja tarbimine kriitilisel otstarbel kasutamiseks, kui üldse, peaks olema lubatud ainult juhul, kui on tarvitusele võetud kõik tehniliselt ja majanduslikult teostatavad sammud kriitilise kasutuse ning sellega seotud mis tahes metüülbromiidi saaste minimeerimiseks. Taotleja peaks samuti näitama, et on teostatud asjakohased püüdlused alternatiivide ja aseainete riikliku regulatiivse heakskiitmise hindamiseks, kaubanduslikule alusele seadmiseks ja kindlustamiseks ning et on olemas uurimisprogrammid alternatiivide ja aseainete arendamiseks ja kasutusele võtmiseks.
            
         
               (3)
            
            
               Komisjon sai 9 liikmesriigilt 79 ettepanekut metüülbromiidi kasutamiseks kriitilisel otstarbel, sealhulgas Belgia (44 070 kg), Prantsusmaa (259 097 kg), Saksamaa (19 450 kg), Iirimaa (1 250 kg), Itaalia (1 333 225 kg), Poola (45 900 kg), Portugal (50 000 kg), Hispaania (986 000 kg), Madalmaad (120 kg) ja Ühendkuningriik (139 285 kg). Taotleti kogusummas 2 878 397 kg, mis moodustab 2 690 275 kg (94 %) metüülbromiidi kasutamist koristuseelselt ja 188 140 kg (6 %) koristusjärgselt. Saksamaa teatas hiljem komisjonile, et ta on kõik oma ettepanekud tagasi võtnud, kuna nüüd on olemas alternatiivid.
            
         
               (4)
            
            
               Komisjon rakendas otsuses IX/6 ja määruse (EÜ) nr 2037/2000 artikli 3 lõike 2 punktis ii sisalduvaid kriteeriume selleks, et määrata kindlaks metüülbromiidi kogus, mis on vastuvõetav kriitilistes olukordades kasutamiseks 2006. aastal. Komisjon leidis, et ühenduses olid olemas adekvaatsed alternatiivid ning need olid muutunud valdavamaks mitme Montreali protokolli osapoole jaoks alates sellest, kui liikmesriigid koostasid kriitilise kasutamise ettepanekuid. Selle tulemusena otsustas komisjon, et 2006. aastal võib kasutada 1 607 587 kg metüülbromiidi kriitilistes olukordades asjaomastes liikmesriikides, kes taotlesid metüülbromiidi kasutamist. See kogus on 8,4 % 1991. aasta metüülbromiidi tarbimisest Euroopa Ühenduses ning näitab, et üle 91,6 % metüülbromiidi on asendatud alternatiividega. Kriitilisel otstarbel kasutamise kategooriad on samalaadsed nendega, mis on defineeritud otsuse XVI/2 (3) jaotises IIB ja Montreali protokolli osapoolte 17. koosoleku otsuse XVII/9 (4) tabelis A.
            
         
               (5)
            
            
               Artikli 3 lõike 2 punkt ii nõuab, et komisjon määraks kindlaks ka selle, millised kasutajad võivad kasu saada kriitilise kasutamise erandist. Kuna artikli 17 lõikes 2 nõutakse liikmesriikidelt metüülbromiidi kasutamisega seotud personali minimaalsete kvalifikatsiooninõuete määratlemist ning kuna fumigeerimine on ainus kasutusviis, otsustas komisjon, et metüülbromiidi fumigeerijad on ainsad kasutajad, kellele liikmesriigid taotlevad luba ja kellele komisjon annab loa metüülbromiidi kasutamiseks kriitilistes olukordades. Fumigeerijad on kvalifitseeritud selle ohutuks kohaldamiseks, mitte nagu näiteks talunikud või veskipidajad, kes ei ole tavaliselt metüülbromiidi kohaldamiseks kvalifitseeritud, kuid kellel on vara, kuhu seda peale pannakse. Lisaks sellele peavad liikmesriigid kehtestama korra oma territooriumidel nende fumigeerijate kindlaksmääramiseks, kellel on lubatud kasutada metüülbromiidi kriitilistes olukordades.
            
         
               (6)
            
            
               Otsus IX/6 sätestab, et kriitiliseks kasutamiseks metüülbromiidi tootmine ja tarbimine peaks lubatud olema ainult juhul, kui metüülbromiid ei ole kättesaadav hoiustatud või taastoodetud metüülbromiidi olemasolevatest varudest. Artikli 3 lõike 2 punkt ii sätestab, et metüülbromiidi tootmine ja import on lubatud ainult juhul, kui poolte käest ei ole võimalik saada taastoodetud või ümbertöötatud metüülbromiidi. Vastavalt otsusele IX/6 ja artikli 3 lõike 2 punktile ii määras komisjon, et 50 047 kg varusid on saadaval kasutamiseks kriitilises olukorras.
            
         
               (7)
            
            
               Artikli 4 lõike 2 punktis ii on sätestatud, et vastavalt artikli 4 lõikele 4 keelatakse metüülbromiidi turuleviimine ja kasutamine muude ettevõtjate kui tootjate ja importijate poolt pärast 31. detsembrit 2005. Artikli 4 lõikes 4 on sätestatud, et artikli 4 lõiget 2 ei kohaldata kontrollitavate ainete turuleviimise ja kasutamise suhtes, kui nendega rahuldatakse artikli 3 lõike 2 kohaselt kindlaks määratud kasutajate kriitilise kasutusega seotud õigustatud taotlusi.
               Seepärast lubatakse pärast 2005. aasta 31. detsembrit metüülbromiidi turule viia ja kriitilistel juhtudel kasutada lisaks tootjatele ja importijatele ka fumigeerijatel, kelle komisjon on registreerinud. Tavaliselt soovib fumigeerija importijalt nii metüülbromiidi importimist kui tarnimist. Fumigeerijad, kelle komisjon on 2005. aastal registreerinud metüülbromiidi kriitiliseks kasutamiseks, võivad 2005. aastal kasutamata jäänud metüülbromiidi üle kanda 2006. aastasse (viidatud kui “varud”). Euroopa Komisjon on kehtestanud litsentseerimiskorra, et tagada varude ärakasutamine enne metüülbromiidi täiendavaks impordiks või tootmiseks loa andmist, et rahuldada kriitilise kasutusega seotud õigustatud taotlusi 2006. aastaks.
            
         
               (8)
            
            
               Metüülbromiidi kolm kasutusala kõnealuses otsuses on liigitatud biotsiidina kasutamiseks, mille kohta kehtivad lisapiirangud. Komisjoni määruses (EÜ) nr 2032/2003 (5) on metüülbromiid registreeritud kui biotsiid, mida ei tohi turule viia pärast 1. septembrit 2006. Komisjon võib liikmesriigil lubada kasutada metüülbromiide pärast nimetatud kuupäeva tingimusel, et liikmesriik tõendab vastavust määruse (EÜ) nr 2032/2003 artikli 4 punktis a sätestatud “olulise kasutuse” kriteeriumidele. Metüülbromiidi kogused, mida lubatakse kasutada biotsiidina, mille igasuguse kasutuse puhul on määruse (EÜ) nr 2032/2003 kohaselt pärast 1. septembrit 2006 vaja “olulise kasutuse” luba, on näidatud käesoleva otsuse lisades 1, 4 ja 8.
            
         
               (9)
            
            
               Kuna metüülbromiidi kasutamist kriitilistes olukordades kohaldatakse alates 1. jaanuarist 2006 ning eesmärgiga tagada huvitatud äriühingutele ja ettevõtjatele võimalus saada litsentsisüsteemist toetust, on asjakohane kohaldada käesolevat otsust samast kuupäevast alates.
            
         
               (10)
            
            
               Käesolevas otsuses ette nähtud meetmed on vastavuses komisjoni arvamusega, mis on kehtestatud määruse (EÜ) nr 2037/2000 artikliga 18,
            
         ON VASTU VÕTNUD KÄESOLEVA OTSUSE:
   Artikkel 1
   Belgia Kuningriigil, Hispaania Kuningriigil, Prantsuse Vabariigil, Iirimaal, Itaalia Vabariigil, Madalmaade Kuningriigil, Poola Vabariigil ning Suurbritannia ja Põhja-Iiri Ühendkuningriigil lubatakse kasutada kokku 1 607 587 kg metüülbromiidi kriitilisel otstarbel 2006. aasta 1. jaanuarist kuni 31. detsembrini lisades I-VIII kirjeldatud spetsiifiliste kasutamiskoguste ja -kategooriate jaoks.
   Artikkel 2
   Belgia Kuningriigil, Itaalia Vabariigil ning Suurbritannia ja Põhja-Iiri Ühendkuningriigil ei lubata metüülbromiidi kasutada biotsiidina alates 1. septembrist kuni 31. detsembrini 2006 ilma asjaomasele liikmesriigile määruse (EÜ) nr 2032/2003 artikli 4 punktis a kirjeldatud korra alusel antud, lisades 1, 4 ja 8 näidatud eriotstarbelise “olulise kasutuse” loata.
   Artikkel 3
   Iga liikmesriigi pädevate ametiasutuste deklareeritud kriitilisel otstarbel kasutamiseks olemasolevad varud arvatakse maha kogusest, mida võidakse importida või toota kriitiliseks otstarbeks kasutamise vajaduse rahuldamiseks selles liikmesriigis.
   Artikkel 4
   Käesolevat otsust kohaldatakse alates 1. jaanuarist 2006 ja see kehtib kuni 31. detsembrini 2006.
   Artikkel 5
   Käesolev otsus on adresseeritud Belgia Kuningriigile, Hispaania Kuningriigile, Prantsuse Vabariigile, Iirimaale, Itaalia Vabariigile, Madalmaade Kuningriigile, Poola Vabariigile, Portugali Vabariigile ning Suurbritannia ja Põhja-Iiri Ühendkuningriigile.
   
      Brüssel, 28. aprill 2006
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 244, 29.9.2000, lk 1. Määrust on viimati muudetud komisjoni määrusega (EÜ) nr 29/2006 (ELT L 6, 11.1.2006, lk 27).
   
      (2)  Muud kasutusviisid on kasutamine karantiini ja transpordieelse käitluse tarbeks, kasutamine lähteainena ning laboratoorne ja analüütiline kasutamine.
   
      (3)  UNEP/OzL.Pro.16/17. Aruanne osoonikihti kahandavate ainete Montreali protokolli osapoolte 16. koosoleku kohta, mis peeti 22.–26. novembril 2004 Prahas, Tšehhi Vabariigis.
   www.unep.org/ozone/Meeting_Documents/mop/index.asp
   
      (4)  UNEP/OzL.Pro.17/11. Aruanne osoonikihti kahandavate ainete Montreali protokolli osapoolte 17. koosoleku kohta, mis peeti 12.–16. detsembril 2005 Dakaris, Senegalis.
   www.unep.org/ozone/Meeting_Documents/mop/index.asp
   
      (5)  ELT L 307, 24.11.2003, lk 1. Määrust on muudetud määrusega (EÜ) nr 1048/2005 (ELT L 178, 9.7.2005, lk 1).
   
      LISA I
      Belgia Kuningriik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Jahuveskid (17 veskit)
               
               
                  2 752
               
            
                  Artefaktid (Musea/SGS) (1)
                  
               
               
                  307
               
            
                  Kokku
               
               
                  3 059
               
            Liikmesriigis kriitiliseks kasutamiseks kättesaadavad metüülbromiidi varud = 479 kg.
      
         (1)  Alates 1. septembrist kuni 31. detsembrini 2006 ei tohi Belgia metüülbromiidi kasutada ilma määruse (EÜ) nr 2032/2003 artikli 4 punktile a vastava olulise kasutuse loata siin märgitud biotsiidina kasutamiseks.
   
   
      LISA II
      Hispaania Kuningriik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Maasika vääntaimed (mida kasvatakse kõrgetes piirkondades)
               
               
                  230 000
               
            
                  Maasika viljad (Huelvas, kaetud maa)
               
               
                  180 000
               
            
                  Paprikad (kaetud maa, Murcias ja Comunidad Valenciana lõunaosas)
               
               
                  50 000
               
            
                  Lõikelilled (Kataloonias, nelgid, kaetud ja avamaa)
               
               
                  15 000
               
            
                  Lõikelilled (kaetud maa, Cadizez ja Sevillas)
               
               
                  39 000
               
            
                  Riis (saagikoristuse järgselt)
               
               
                  36 000
               
            
                  Kokku
               
               
                  550 000
               
            Liikmesriigis kriitiliseks kasutamiseks kättesaadavad metüülbromiidi varud = 41 797 kg.
   
   
      LISA III
      Prantsuse Vabariik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Spetsiaalselt liivase pinnase porgandid (kasvatatud Bretagne’is, saak koristatud käsitsi ja vastuvõtlik Fusarium solani’le ja Rhizoctonia violacea’le)
               
               
                  5 000
               
            
                  Lõikelilled: avamaa tulikas, anemoon, pojeng ja piibeleht
               
               
                  12 000
               
            
                  Maasika vääntaimed
               
               
                  35 000
               
            
                  Puukoolide metsapuutaimed
               
               
                  1 500
               
            
                  Viljapuude uuestiistutamine
               
               
                  7 500
               
            
                  Puukool: viljapuud, vaarikad
               
               
                  2 000
               
            
                  Veskid
               
               
                  8 000
               
            
                  Kastanid
               
               
                  1 800
               
            
                  PLAN-SPG firma poolt müüdavad seemned
               
               
                  121
               
            
                  Kokku
               
               
                  72 921
               
            Liikmesriigis kriitiliseks kasutamiseks kättesaadavad metüülbromiidi varud = 973 kg.
   
   
      LISA IV
      Itaalia Vabariik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Tomat (kaetud maa)
               
               
                  495 000
               
            
                  Paprika (kaetud maa)
               
               
                  73 000
               
            
                  Melon (kaetud maa)
               
               
                  38 000
               
            
                  Baklažaan (kaetud maa)
               
               
                  40 000
               
            
                  Maasika viljad (kaetud maa)
               
               
                  75 000
               
            
                  Maasika vääntaimed
               
               
                  60 000
               
            
                  Lõikelilled (kaetud maa)
               
               
                  74 000
               
            
                  Veskid ja töötlemisseadmed
               
               
                  55 000
               
            
                  Artefaktid (1)
                  
               
               
                  5 000
               
            
                  Kokku
               
               
                  915 000
               
            Liikmesriigis kriitiliseks kasutamiseks kättesaadavad metüülbromiidi varud = 95 136 kg.
      
         (1)  Alates 1. septembrist kuni 31. detsembrini 2006 ei tohi Itaalia metüülbromiidi kasutada ilma määruse (EÜ) nr 2032/2003 artikli 4 punktile a vastava olulise kasutuse loata siin märgitud biotsiidina kasutamiseks.
   
   
      LISA V
      Iirimaa
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Jahuveskid
               
               
                  888
               
            
                  Kokku
               
               
                  888
               
            Liikmesriigis kriitiliseks kasutamiseks kättesaadavad metüülbromiidi varud = 0 kg.
   
   
      LISA VI
      Madalmaade Kuningriik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Saagikoristuse järgne maasika vääntaimede desinfestatsioon
               
               
                  120
               
            
                  Kokku
               
               
                  120
               
            Liikmesriigis selleks kriitiliseks kasutamiseks kättesaadavad metüülbromiidi varud = 0 kg.
   
   
      LISA VII
      Poola Vabariik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Ravimtaimed ja kuivatatud seened kuivatatud kaubana
               
               
                  2 700
               
            
                  Maasika vääntaimed
               
               
                  28 000
               
            
                  Kakao ja kohv
               
               
                  1 836
               
            
                  Kokku
               
               
                  32 536
               
            Liikmesriigis kriitiliseks kasutamiseks kättesaadavad metüülbromiidi varud = 915,3 kg.
   
   
      LISA VIII
      Suurbritannia ja Põhja-Iiri Ühendkuningriik
      
                  (Kg)
               
            
                  Lubatud kriitilise kasutamise kategooriad
               
               
                   
               
            
                  Maasika viljad ja vaarikad (avamaa)
               
               
                  10 000
               
            
                  Dekoratiivpuude tootmine Verticillium’i tõrjeks
               
               
                  2 500
               
            
                  Vaarikad
               
               
                  1 500
               
            
                  Jahu- ja riisiveskid
               
               
                  7 900
               
            
                  Nisu, maisi ja riisi käitlemise hooned, mida käitavad Quaker Oats, Kelloggs, Weetabix Ltd, Ryecroft ja EOM
               
               
                  6 098
               
            
                  Töötlemistehased, mida käitab Warehouse and Spice Grinding Facility (Pataks Foods Ltd) ning ürtide ja vürtsidega seotud töötlemistehased, mida käitavad British Pepper and Spice Ltd, Lion Foods ja East Anglian Food Ingredients
               
               
                  1 591
               
            
                  Kuivatatud kaup (pähklid, kuivatatud puuvili, riis, oad, teraviljad, söödavad seemned) firma Whitworths Ltd jaoks
               
               
                  900
               
            
                  Veski, sellega seotud biskviit-toitainete töötlemise, valmistoodangu ja ladustamisalad, mida käitab Ryvita Company Ltd (Dorset)
               
               
                  839
               
            
                  Rajatised – ruumid ja seadmed, töötlemine ja ladustamine, mida käitab Whitworths Ltd
               
               
                  450
               
            
                  Vahetevahel nakatunud vürts-tooted (sealhulgas pappadams/india vahvlid), mida töötlevad McCormick (UK) Ltd, British Pepper and Spice Ltd, East Anglian Food Ingredients ja Pataks Foods Ltd
               
               
                  37
               
            
                  Spetsialiseerunud juustupoed (1)
                  
               
               
                  1 248
               
            
                  Kokku
               
               
                  33 063
               
            Liikmesriigis kriitiliseks kasutamiseks kättesaadavad metüülbromiidi varud = 5 227 kg.
      
         (1)  Alates 1. septembrist kuni 31. detsembrini 2006 ei tohi Ühendkuningriik metüülbromiidi kasutada ilma määruse (EÜ) nr 2032/2003 artikli 4 punktile a vastava olulise kasutuse loata siin märgitud biotsiidina kasutamiseks.